
COMUNICAT DE PRESĂ

Soprana Leontina Văduva în concert la Biserica Neagră din Brașov cu ocazia 

celei de-a II-a ediție a Festivalului Internațional de Muzică de Cameră și Arte vibrate!festival 
Sâmbătă, 25 iunie 2016, începând cu ora 18.00, la Biserica Neagră din Brașov, Asociația pentru Muzică, Artă și Cultură și Asociația Culturală Paul Constantinescu, în parteneriat cu Primăria Braşov - proiect co-finanţat de Consiliul Local Braşov, Administrația Fondului Cultural Național, proiect co­finanțat, Universitatea Transilvania Brașov, Depoul de Artă Urbană din Brașov, Centrul InfoEuropa din cadrul Ministerului Afacerilor Externe, Kaufland România, Unirea Shopping Center, Tarom, Aqua Carpatica, Domeniile Sâmburești și Aurel Vîrlan Photography, alături de restul partenerilor, sponsorilor și partenerilor media ai ediției 2016 a festivalului, organizează concertul aniversar AVE: LEONTINA VĂDUVA 30 DE ANI ÎN MUZICĂ, dedicat sopranei Leontina Văduva cu ocazia împlinirii a 30 de carieră internațională. 
Concertul va fi susținut de soprana Leontina Văduva, organistul Paul Cristian și Ansamblul de Cameră vibrate!festival. În program piese de: Arvo PÄRT, Paul CONSTANTINESCU, William BYRD, George ENESCU, Maurice RAVEL, Giuseppe VERDI, Felicia DONCEANU și Jules MASSENET. 

Mai multe detalii despre evenimentele festivalului pe: www.vibratefestival.ro și pe pagina de facebook.

Cea de-a doua ediție a Festivalului Internațional de Muzică de Cameră și Arte vibrate!festival  se va desfășura, la Brașov, în perioada 19 – 26 iunie 2016 și  propune publicului, timp de opt zile, reîntâlnirea cu muzica de cameră interpretată de staruri ale muzicii clasice europene din Marea Britanie, Germania, Ucraina, Elveția, Olanda, Spania, Italia şi România. 

Fidel crezului enunțat de la prima ediție - muzica clasică este accesibilă oricui și se poate cânta în multe alte spații decât în cele obișnuite - vibrate!festival aduce muzica de cameră în locuri neconvenționale, promovând totodată patrimoniul arhitectural al Brașovului. Astfel, publicul este invitat la concerte în locuri precum Sinagoga, Bastionul Țesătorilor, Centrul Multicultural al Universității Transilvania, situat în clădirea Rectoratului, o construncţie de secol XIX în stil neorenaşcentist cu picturi "sgraffito", Colegiul Național "Andrei Șaguna”.  Vibrația muzicii se va face simțită și la Ceainăria Tipografia sau în noua sală Kruhnen Musik Halle a Clubului Rockstadt. Nu vor lipsi însă, nici spațiile clasice precum Sala Patria, sala de concerte a Filarmonicii din Braşov, fosta sală de cinematograf "Partizanul Roşu". 

Deschiderea vibrate!festival va avea loc la Aula Univesității „Transilvania”, în 19 iunie, unde studenții sunt principalii invitați, iar intrarea este gratuită, iar concertul de închidere va avea loc în fermecătorul Bastion al Țesătorilor, duminică, 26 iunie. Sâmbătă, 25 iunie, la Biserica Neagră din Braşov, vibrate!festival vă invită la o seară specială - aniversarea a 30 de ani de carieră a sopranei Leontina Văduva.

vibrate!festival 2016 continuă și întâlnirile dintre arte începute anul trecut sub denumirea „Sinestezia”.  În Piaţa Enescu vor avea loc expoziţii, ateliere de Terapie prin Artă, seri de performance, la care sunt invitați elevi, copii de la centrele de plasament și iubitorii de arte. În centrul Pieței Enescu va fi amplasată pe toată durata festivalului „pianina vibrate!”, la care vor avea loc miniconcerte ale artiştilor, elevilor şi… trecătorilor. Vor fi în total 24 de evenimente muzicale și artistice - concerte de muzică clasică și cross­over, expoziții, ateliere, performance şi două masterclass­uri de pian şi vioară.

Festival dedicat în special tinerilor, vibrate!festival este creat de tineri. Media de vârstă a artiștilor invitați este cuprinsă între 30 și 35 de ani. Unul dintre cuvintele cheie ale festivalului este excelența. 7 dintre artiștii invitați sunt absolvenţi ai Academiei Regale de Muzică din Londra. 3 dintre ei sunt câştigători ai Concursului Internaţional George Enescu: compozitorul și violonistul Vlad Maistorovici, directorul festivalului, pianista Diana Ionescu, directorul artistic, și violonistul Valeriy Sokolov (Ucraina/ Germania). 

BILETELE SUNT DISPONIBILE PE WWW.BILETEBRASOV.RO, LA LIBRĂRIA ȘT. O. IOSIF DIN BRAȘOV, TIPOGRAFIA TEA & COFFEE HOUSE (Postăvarului 1) ȘI LA BISERICA NEAGRĂ.

3 lei din prețul fiecărui bilet va fi donat bolnavilor incurabili aflați în grija Hospice-ului ”Casa Speranței”. La toate concertele, elevii, studenţii şi persoanele cu dizabilităţi, împreună cu însoţitorii lor, vor avea intrarea gratuită. 

 ***
Leontina VĂDUVA – după studii la Conservatorul din Bucureşti, sub îndrumarea profesoarei Arta Florescu, soprana Leontina Văduva a debutat pe plan internaţional în 1986 la Teatrul Capitole din Toulouse în Manon de Jules Massenet. Rolul, devenit una dintre cele mai dragi cărţi de vizită, a purtat-o spre debutul londonez de la Royal Opera House Covent Garden, etapă care i-a adus prestigiosul premiu Lawrence Olivier (1988). Stabilită în Franţa, ţară care a adoptat-o de la bun început, și care i-a acordat în 1999 titlul de Chevalier des Arts et des Lettres, Leontina Văduva a devenit rapid una dintre cele mai bune ambasadoare ale repertoriului francez interpretând magistral rolurile Micaëla, Antonia, Julieta şi Mireille pe cele mai importante teatre ale lumii. Rolul debuturilor în Statele Unite ale Americii (San Francisco, 1996, Metropolitan Opera, New York, 2000) a fost Mimi din Boema lui Puccini. Discografia artistei include Rigoletto (1993), Povestirile lui Hoffmann (1996), Boema (1996) şi recitalul Opera Arias (1997), dirijat de Plácido Domingo. Un capitol special în videografia artistei îl reprezintă DVD-ul cu Romeo şi Julieta, înregistrat în 1994 la Royal Opera House Covent Garden din Londra, sub conducerea muzicală a lui Sir Charles Mackerras şi în regia lui Nicolas Jöel, devenit referinţa absolută pentru celebra operă a lui Gounod. Deosebitele sale calităţi artistice i-au adus numeroase distincţii, printre care Medalia oraşului Toulouse, premiul Royal Philarmonic Society of Music – Londra şi Ordinul Meritul Cultural in grad de Mare Ofiţer oferit de Președintele României. În ultimii ani soprana Leontina Văduva a fost prezentă pe scena Ateneului Român și a Sălii Radio din București în cadrul evenimentelor organizate de Asociația pentru Muzică, Artă și Cultură: Recitalul omagial Verdi–Wagner. Corespondențe (2013), Gala Aniversară “Viorica Cortez și Prietenii” (2014), Recitalul omagial ENESCU 60 (2015) și SUFLET ÎN CULORI Concert caritabil în beneficiul copiilor cu autism (2016). În 2014 Leontina Văduva a lansat CD-ul Verdi–Wagner: Corespondețe, iar în 2015 calendarul 2016 Leontina Văduva 30.
Organizatori: Asociația Culturală „Paul Constantinescu 2009” și Asociația pentru Muzică, Artă și Cultură
Co-organizatori: Depoul de Artă Urbană din Brașov
Parteneri Principali: Primăria Braşov - proiect co-finanţat de Consiliul Local Braşov, Administrația Fondului Cultural Național, proiect co­finanțat și Universitatea Transilvania Brașov
Parteneri instituționali: Centrul InfoEuropa din cadrul Ministerului Afacerilor Externe și Ambasada Regatului Spaniei în România
Parteneri: Kaufland România, Coresi Shopping Resort Brașov, Schaeffler, Tarom, Domeniile Sâmburești, Aqua Carpatica, Grand Hotel Continental,  Aurel Vîrlan Photography, Libris.ro,  Centrul Multicultural al Universității Transilvania din Brașov, Hospice Casa Speranței din Brașov, Fundația Comunitară Brașov, Uniunea Artiștilor Plastici Brașov, Rază de Spreanță Brașov, Andrei Paul Photograhpy, kruhnen Musik Halle, Tipografia Tea & Coffee House Brașov, Avramov, Foldo Caffè, Baqué, Muzeul Județean de Istorie Brașov, Asociația Bastionul Alb, Muzeul Național George Enescu, Biserica Neagră, Comunitatea Evreilor din Brașov, Zizin
Parteneri Media: MIX 2 TV, Radioteleviziunea Transilvania, România Liberă, Zile și nopți, Radio România Cultural, Radio România Muzical, Radio Trinitas, Radio Brașov, Transylvania Today, Bună Ziua Brașov, News Brașov, Grupul Iubim Brașovul, Blitz Tv, Revista Tango – Marea Dragoste, Ziarul Metropolis, The Art of Living, Liternet, B365, Ceașca de Cultură, Webcultura, Calendar Evenimente, 4Arte.ro, Agenția de Carte, ArtOut, Artline, PR Wave, Orașul Meu, Inoras.ro, Bucureșteanul.Info, Bună dimineața București, Catchy, Autentici.ro, Gazeta de Știri, Online Gallery,  Jurnal de București, Autentic Promotion, societatesicultură.ro, Business Woman, RoEvents, ABC Muzical, Societatea Muzicală, România Pozitivă, Bună Ziua Iași, iQads, Semne Bune și Smark.  
Birou Presă - Asociația pentru Muzică, Artă și Cultură
tel. +40 723917995; e-mail: birou.presa@musicarte.ro; 

www.facebook.com/asociatia.muzicaartacultura
Asociația pentru Muzică, Artă și Cultură: Str. Grigore Mora 22, Sector 1, București, 
tel: 021 3198734/ 0723917995 e-mail: office@musicarte.ro; www.musicarte.ro 

